Íslendingur sem settur hefur verið á svartan lista í Kína segir málið allt tóma þvælu. Hann verði ekki fyrir neinum áhrifum af banninu enda eigi hann þar engar eignir og hafi engin áform um að fara til Kína.
Lögmaðurinn Jónas Haraldsson hefur verið settur á svartan lista í Kína vegna blaðaskrifa sinna um landið í Morgunblaðið. Hann segir útspil Kínverja bitlaust, því hann eigi engar eignir í Kína og hafi engin áform um að fara þangað.
Jónas hefur skrifað blaðagreinar í Morgunblaðið um ýmiss mál sem viðkoma Kína, Kínverjum og kínverskum yfirvöldum.
Jónas segist hafa fengið símtal í gærmorgun og beðinn um að koma á fund í utanríkisráðuneytinu.
Ég var eðlilega forvitinn hvað utanríkisráðuneytið vilji mér og fær svona smá skýringar að það sé eitthvað varðandi Kínverja og eitthvað svona ráðstafanir. Og ég fer í ráðuneytið og fæ að vita þetta að ég er kominn á svartan lista, eini Íslendingurinn.
Þau sem sett eru á svartan lista í Kína er bannað að fara þangað og geta búist við að eignir þeirra þar verði frystar. Jónas segist engar eignir eiga í Kína.
Ég á engar eignir í Kína eða neitt og stendur ekki til að eiga við skipti þar eða að fara til Kína, það hvarflar ekki að mér. Þannig að þetta er alveg bitlaust, ég er alveg hneykslaður á þeim. Þetta er tóm þvæla, eitthvað táknrænt, maður tekur því bara þannig.
Jónas telur ekki vegið að tjáningarfrelsi sínu.
Nei, ég skrifa svona og þeim líkar það ekki og grípa til þessarar aðferðar að mótmæla því og gefa í skyn að þeim líkar ekki. Þeir hafa sitt tjáningarfrelsi en þessi aðferð finnst mér klaufaleg því hún bitnar ekkert á mér.
því hún bitnar ekkert á mér sko.
Samkvæmt upplýsingum frá utanríkisráðuneytinu er því ekki kunnugt um að aðrir Íslendingar sæti sambærilegum aðgerðum. Íslenski sendiherrann í Kína hafi komið mótmælum á framfæri þar í landi og hér á landi hafi mótmælum verið komið á framfæri við kínverska sendiherrann hér.
Íslendingur sem settur hefur verið á svartan lista í Kína segir málið allt tóma þvælu. Hann verði ekki fyrir neinum áhrifum af banninu enda eigi hann þar engar eignir og hafi engin áform um að fara til Kína. 